Č. p.: CPPO-OMTZ-2022/003165-012

**VÝZVA NA PREDLOŽENIE PONUKY**

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, Centrum podpory Prešov

**Adresa:** Štúrova 7, 080 01 Prešov

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Mgr. Michaela Šoltisová

**Telefón:** +421 961 80 5423

**E-mail:** [michaela.soltisova@minv.sk](mailto:michaela.soltisova@minv.sk)

**URL zverejnenej zákazky:** <https://josephine.proebiz.com/sk/tender/32692/summary>

# Opis

**Názov zákazky:** Zabezpečenie pitného režimu

**Druh zákazky:** §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

**CPV:** 41110000-3 - Pitná voda

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Miesto poskytovania služieb/dodania tovaru:**

a) Miesta dodania zásobníkov na vodu: Chminianska Nová Ves, Malý Šariš, Sabinov

b) Miesto dodania vody v galónoch: Ministerstvo vnútra SR, Centrum podpory Prešov oddelenie MTZ, Malý Šariš 358

**Termín splnenia zákazky:**

Priebežne podľa potreby do vyčerpania finančného limitu

**Opis predmetu zákazky:**

Predmetom zákazky je:

|  |  |
| --- | --- |
| **Názov** | **Predpokladané množstvo** |
| Prírodná pramenitá voda balená v 18,9-19,0 l galónoch | 1 400 ks |
| Výdajník vody | 4 ks |

Do cenovej ponuky sú zahrnuté všetky náklady, ktoré sú spojené s plnením zákazky vrátane dopravy a vyloženia na mieste plnenia. Cena bude počas trvania zákazky pevná a konečná a musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

# Predpokladaná hodnota zákazky

Predpokladaná hodnota zákazky zistená na základe informatívneho internetového prieskumu trhu je 5 000,00 € bez DPH.

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorá je uvedená v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/32692/summary> .

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Doklad o oprávnení dodávať tovar (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia
2. Súhlas so spracovaním osobných údajov
3. Čestné vyhlásenie
4. Cenová ponuka uchádzača

# Kritériá vyhodnotenia ponúk

Najnižšia cena

Na základe výsledku vyhodnotenia ponúk bude určený úspešný uchádzač. Verejný obstarávateľ bude všetkých uchádzačov informovať o výsledku vyhodnotenia ponúk.

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšieho uchádzača v poradí podľa stanoveného kritéria.

# Podmienky týkajúce sa zmluvy

Výsledkom verejného obstarávania budú objednávky podľa potreby na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

**Dôvody na zrušenie použitého postupu zadávania zákazky:**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V Prešove dňa 20.12.2022

Spracoval: Mgr. Michaela Šoltisová

oddelenie MTZ Centra podpory Prešov

Súhlasí: Mgr. Marcel Kočiško

vedúci oddelenia MTZ Centra podpory Prešov

Schvaľuje: Ing. Róbert Komjáti – Nagy

riaditeľ Centra podpory Prešov

**SÚHLAS SO SPRACOVANÍM OSOBNÝCH ÚDAJOV**

Predložením cenovej ponuky

uchádzač: ...........................................................................................................

(*uviesť názov uchádzača a adresu)*

zastúpený: ...........................................................................................................

(*uviesť štatutárneho zástupcu uchádzača)*

na predmet zákazky s názvom: **Zabezpečenie pitného režimu**

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V .................................., dňa ............................

...............................................................

meno priezvisko a podpis

štatutárneho zástupcu uchádzača

**ČESTNÉ VYHLÁSENIE**

Týmto ako uchádzač v zákazke: **Zabezpečenie pitného režimu**

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V .................................., dňa ............................

...............................................................

meno priezvisko a podpis

štatutárneho zástupcu uchádzača[[1]](#footnote-1)

**CENOVÁ PONUKA UCHÁDZAČA**

Identifikačné údaje uchádzača:

Obchodné meno:

Adresa:

Zastúpený:

Bankové spojenie:

Číslo účtu:

IČO:

DIČ:

IČ DPH:

Telefón:

Fax:

e-mail:

zapísaný v

|  |  |  |  |  |  |
| --- | --- | --- | --- | --- | --- |
| **P.č.** | **Názov produktu** | **Predpokladané množstvo v ks** | **Cena**  **za 1 ks v € bez DPH** | **Cena spolu za predpokladané množstvo**  **v € bez DPH** | **Cena spolu za predpokladané množstvo**  **v € s DPH** |
| 1 | Prírodná pramenitá voda balená  v 18,9 – 19,0 L galónoch | 1 400 |  |  |  |
|  | **Názov produktu** | **Predpokladané množstvo v ks** | **Cena**  **za 1 ks v € bez DPH**  **za 1 rok** | **Cena spolu za predpokladané množstvo**  **v € bez DPH za 3 roky** | **Cena spolu za predpokladané množstvo**  **v € s DPH**  **za 3 roky** |
| 2 | Prenájom výdajníkov | 4 |  |  |  |
| 3 | Inštalácia výdajníkov | 4 |  |  |  |
| 4 | Sanitácia výdajníkov  **uviesť interval sanitácie:** | 4 |  |  |  |
| **Celková cena spolu:** | | | |  |  |

Všetky ceny sú uvedené vrátane dopravných nákladov, balných nákladov a ďalších súvisiacich nákladov.

Miesta inštalácie výdajníkov: Chminianska Nová Ves, Malý Šariš, Sabinov

Miesto dodania vody v galónoch: Malý Šariš

**SOM** – **NIE SOM** platcom DPH

*(nehodiace preškrtnite)*

.........................................................................................

dátum, podpis a pečiatka uchádzača

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)